stanford-oval/wikipedia huggingface dataset:
Solitra

Solitra Oy oli Lauri Kuokkasen Kempeleessä vuonna 1986 perustama elektroniikan komponentteja (suurtaajuussuodattimia) lähinnä matkapuhelinkäyttöön valmistanut yritys. Solitra oli nopeasti kasvavan Nokian alihankkija.
Juha Sipilä tuli mukaan Solitraan vuonna 1988. Silloin yrityksessä oli vain kahdeksan työntekijää. Sipilä sijoitti yritykseen 40 000 markkaa. Sipilä toimi vuosina 1992–1997 yrityksen johtajana ja oli sen pääomistaja vuodesta 1994 lähtien.
Rautaruukki osti  Lauri Kuokkasen osuuden yhtiöstä vuonna 1993. Tuolloin yhtiössä oli 85 työntekijää. Rautaruukki oli aiemmin ollut yhtiön vähemmistöosakas. Lauri Kuokkanen jatkoi yhtiön hallituksen jäsenenä.
Rautaruukki luopui yhtiöstä joulukuussa 1994 ja myi sen Juha Sipilän perustamalle Solifil-holding-yhtiölle. Rautaruukki myös lainasi yhtiölle 30,3 miljoonaa markkaa kauppaan, jolla yhtiö sai 60,6 % Solitran osakekannasta. Vakuutena olivat vain Solitran osakkeet.
Solitra myytiin amerikkalaiselle ADC Telecommunicationsille 1996. Sipilä sai yrityksen myynnistä noin 110 miljoonaa markkaa. Myyntihetkellä yrityksellä oli noin 700 työntekijää.
Vuonna 2012 yritys teki tappiota yli viisi miljoonaa euroa muutaman miljoonan liikevaihdolla. Sen amerikkalainen emoyhtiö teki konkurssin, ja  Powerwave Finlandiksi nimensä muuttaneen yrityksen toiminta ajettiin alas vuonna 2013.
Kirjallisuutta

Uimonen, Risto: Juha Sipilä - keskustajohtajan henkilökuva.  Minerva, 2015.  ISBN 9789523123243.
Christian Érard

Christian Érard on ranskalainen lintutieteilijä, joka on tutkinut Itä-Afrikan linnustoa. Hän toimii tutkijana Ranskan kansallismuseon (Muséum National d'Histoire Naturelle) MECADEV (Adaptive Mechanisms and Evolution) työryhmässä.
Érard on nimennyt linnuista sidamonkiurun ja etiopiankiurun.
Savinaama

Savinaama (Clayface) on DC Comicsin sarjakuvahahmo ja yksi Batmanin vastustajista. Alkuperäisen Savinaaman loi Bob Kane. Hahmo esiintyi Detective Comics #40 -sarjakuvassa vuonna 1940.
Savinaaman supervoima on kyky muuntautua miksi tahansa. Bob Kanen alkuperäinen luomus Savinaamasta oli Basil Karlo -niminen b-luokan elokuvanäyttelijä. Toinen Savinaama sai alkunsa vuonna 1961, jolloin aarteenmetsästäjä Matt Hagen sai samat kyvyt altistuttuaan radioaktiiviselle protoplasmalle. Hagen kuitenkin kuoli myöhemmin ja vuonna 1978 ilmestyi kolmas Savinaama nimeltä Preston Payne, joka kärsi hyperpituitarismista. Hän käytti Hagenin verta parantaakseen sairautensa, jonka myötä Paynesta tuli savimainen olento. Sondra Fullerista tuli neljäs Savinaama, kun hän käytti erään terroristiryhmän teknologiaa tullakseen Savinaamaksi.
Savinaamasta on myös viides versio, mutta se ei liity mitenkään sarjakuviin. Vuoden 2004 Batman-animaatiossa Ethan Bennett -niminen poliisi altistuu Jokerin käyttämälle myrkylliselle kaasulle, minkä jälkeen hän alkaa huomata muutoksen itsessään. Myöhemmin Bennett ryhtyy rikolliseksi ja yrittää myös kostaa Jokerille tämän aiheuttaman harmin.
Vuonna 2009 Savinaama oli listattu sijalle 73 IGN-sivuston laatimassa listassa sadasta kaikkien aikojen suurimmista sarjakuvarikollisista.
Basil Karlo

Ensimmäinen Savinaama esiintyi Detective Comics #40 -sarjakuvassa. Amerikkalainen näyttelijä nimeltä Basil Karlo suuttui kuullessaan, että hänen tähdittämästä klassisesta kauhuelokuvasta The Terror tehtäisiin uusi versio. Huolimatta siitä, että Karlo saisi olla elokuvatuotannon neuvonantajana, hän tappoi koko näyttelijä- ja taustaryhmän. Batman ja Robin lähettivät hänet vankimielisairaalaan, jossa Sondra Fuller kävi vierailemassa Karlon luona. Karlo liittoutui Fullerin kanssa tappaakseen Batmanin. Joukkoon liittyi lisäksi Preston Payne.
Myöhemmissä Batman-tarinoissa Basil alkoi kyllästyä rikolliseen elämäänsä ja hän liittyi Batmanin puolelle toimien BatFamilyn avustavana jäsenenä. Tim Drake keksii Basil Karlolle laitteen, jonka avulla hän voi säilyttää ihmismuotonsa riittävän kauan voidakseen elää normaalina ihmisenä ja sitten vaihtaa takaisin Savinaamaksi taistellakseen rikollisuutta vastaan. Detective Comicsin numerossa 973 Batwoman ampui Basilin, kun hänen tilansa hulluus saavutti pisteen, jossa hän oli selvä vaara viattomille ihmisille oletettavasti tappaessaan hänet. Myöhemmin hänen kuitenkin paljastettiin olevan elossa, mutta hänen voimansa olivat heikentyneet ja hän oli lähtenyt kaupungista.
Basil Karlo > Henkilötiedot

Nimi: Basil Karlo
Toimipaikka: Gotham City
Ammatti: Näyttelijä, rikollinen
Siviilisääty:
Sukulaiset:
Pituus: 180 cm
Paino: 82 kg
Hiuksien väri: Ruskeat
Silmien väri: Mustat
Matt Hagen

Toinen Savinaama esiintyi Detective Comics #298 -sarjakuvassa. Aarteenmetsästäjänä tunnettu Matt Hagen löysi salaperäisen luolan, jossa oli radioaktiivinen allas täynnä protoplasmaa. Hän kastoi itsensä protoplasmaan ja muuttui taipuisaksi savimaiseksi olennoksi, joka pystyi muotoutumaan miksi tahansa. Hagenin uusi kyky ei kuitenkaan kestänyt kuin 48 tuntia, ja hänen oli palattava aina takaisin altaaseen saadakseen voimansa takaisin. Kemiaa opiskellut Hagen kopioi lopulta protoplasmahyytelön. Se ei kuitenkaan kestänyt yhtä kauan kuin alkuperäinen, ja hän joutui uudistamaan menetetyt voimansa viiden tunnin välein.
Matt Hagen > Henkilötiedot

Nimi: Matthew ”Matt” Hagen
Toimipaikka: Gotham City
Ammatti: Aarteenmetsästäjä, rikollinen
Siviilisääty:
Sukulaiset:
Pituus: 178 cm
Paino: 79 kg
Hiuksien väri: Vaaleat
Silmien väri: Siniset
Muissa medioissa > Animaatio > Batman (1992)

Vuonna 1992 Batman-sarjassa ensiesiintymisensä tekevä Savinaama oli saanut vaikutteita kolmelta eri Savinaamalta. Hänet oli nimetty toisen Savinaaman mukaan Matt Hageniksi, joka oli ensimmäisen tavoin näyttelijä. Kolmannesta Savinaamasta oli otettu hänen muuntautumisensa saviseksi olennoksi auto-onnettomuuden jälkeen, ja hänen ulkonäkönsä myös muistutti eniten Preston Payneä. Matt Hagenin tarina alkaa auto-onnettomuudesta, jossa hänen kasvonsa menevät pilalle ja Hagenin näyttelijänura oli vaarassa. Sairaalassa paikalle saapuva Roland Daggett tarjoaa Hagenille ihmeainetta, jonka avulla tämän kasvot voisi korjata nopeammin ja ilman leikkauksia. Ainetta ei ollut vielä testattu, eikä Hagen tiennyt sen aiheuttavan riippuvuutta. Daggett alkaa kiristää Hagenia, joka tarvitsee lisää ainetta. Pian Hagen yrittää varastaa ainetta Daggettin tehtaalta, mutta jää kiinni. Daggettin kätyrit juottivat Hagenille ainetta ja heittävät tämän kadulle. Myöhemmin Hagen muuttuu Savinaamaksi ja hän huomaa pystyvänsä muuntautumaan miksi tahansa. Hagen lähtee kostamaan Daggettille, joka on juuri televisio-ohjelmassa esittelemässä uusinta tuotettaan.
Muissa medioissa > Animaatio > The New Batman Adventures

Batmanin spin-off-sarjassa Savinaama palaa takaisin. Hagen muistuttaa taas enemmän itseään. Häntä oli luultu kuolleeksi, kunnes hän esiintyi sarjan ensimmäisessä jaksossa. Savinaama on oppinut uuden kyvyn pystyessään tuottamaan itsestään useita eri savisia olentoja, jotka olivat enimmäkseen pikkulapsia. Tällä kyvyllä hän myös onnistuu huijaamaan Robinia.
Muissa medioissa > Animaatio > Justice League

Samaa DC-animaatiouniversumia jatkaen Savinaama esiintyy myös Justice League -animaatiossa, jossa Morgan Edge -niminen miljonääri oli laittanut Savinaaman useisiin eri biohasarditynnyreihin. Gorilla Grodd kuitenkin tunkeutuu Edgen saarelle, jossa tämä asustaa suuressa kartanossa. Vapautettuaan Savinaaman Grodd saa viimeisenkin jäsenen Salaisen yhteisön ryhmään, jonka tavoitteena on tuhota Oikeuden puolustajat.
Muissa medioissa > Animaatio > Batman (2004)

Aivan uuden jatkumon aloittanut vuoden 2004 Batman esittelee uudenlaisen Savinaaman. Ethan Bennett -niminen poliisi, Bruce Waynen lapsuudenkaveri, joutuu Jokerin uhriksi yrittäessään pysäyttää tätä. Jokeri pitää Bennettiä vankina. Hän aikoo kokeilla Bennettiin itse kehittämäänsä saviainetta, mutta pudottaa sen. Lasiputkilossa oleva aine muuttuu kaasuksi, ja Bennett saa sitä henkeensä. Ethanin keho muuttuu myöhemmin saviseksi, ja hän saa kyvyn muuttua erilaisiksi esineiksi ja henkilöiksi. Bennett on pitkään epätoivoinen itsensä suhteen ja lopulta päätyy Gothamin mielisairaalaan, jossa tohtori Hugo Strange tutkii hänen kehitystään. Päästäkseen takaisin siviilielämään Bennettin pitää käydä oikeusistuimessa, jotta ihmiset olisivat vakuuttuneita hänen parantumisestaan. Bruce Wayne tarjoaa hänelle myös töitä yhtiöstään. Kaikki ei kuitenkaan mene kuten pitäisi, sillä Bennett muuttuu jälleen Savinaamaksi ja lähtee kostamaan Jokerille.
Muissa medioissa > Videopelit

Savinaama esiintyy cameoroolissa vuonna 2009 julkaistussa pelissä Batman: Arkham Asylum.
Savinaama esiintyy vuonna 2010 DC Universe Onlinessa, jossa se ei ole pelattavana hahmona.
Savinaama esiintyy vuonna 2008 Lego Batman: The Video Gamessa, jossa se on pelattavana hahmona
Savinaama esiintyy vuonna 2011 Batman: Arkham Cityssä jossa se on pomovastuksena.
Savinaama esiintyy vuonna 2012 Lego Batman 2: DC Super Heroes -pelissä, jossa se on pelattavana hahmona.
Näyttelijät

| Vuodet | Näyttelijä | Sarja |
| --- | --- | --- |
| 1992–1993 1997–1998 2003 | Ron Perlman | Batman The New Batman Adventures Justice League |
| 2002 | Kirk Baltz | Batmanin tytär |
| 2004–2006 | Steve Harris | Batman |
| 2006 | Wallace Langham | The Batman |
| 2006–2008 | Lex Lang | The Batman |
Bryan Danielson

| Bryan Danielson |
| --- | --- |

Henkilötiedot
Syntynyt: 22. toukokuuta 1981 (ikä 43) Aberdeen, Washington
Kansalaisuus:   Yhdysvallat
Showpainija
Kehänimet:  Daniel Bryan Bryan Danielson American Dragon
Aktiivisena:  1999-
Pituus:  178 cm
Paino:  95 kg
Kouluttajat:  Shawn Michaels, Rudy boy Gonzalez
Bryan Lloyd Danielson (s. 22. toukokuuta 1981) on yhdysvaltalainen showpainija, joka esiintyy tällä hetkellä All Elite Wrestlingissä oikealla nimellään. Danielson nousi kuuluisuuteen esiintyessään WWE:ssä vuosina 2008–2021 nimellä Daniel Bryan. Danielson on voittanut uransa aikana viisi maailmanmestaruutta. Danielson kilpaili WWE NXT:n ensimmäisellä tuotantokaudella. Kesäkuussa 2010 Danielson erotettiin WWE:stä. Hän kuitenkin palasi elokuussa 2010 takaisin SummerSlam-tapahtumassa. Danielson loukkaantui 14. huhtikuuta 2015 ja menetti tämän seurauksena Intercontinental-mestaruusvyön. Danielson palasi kehään Wrestlemania 34:ssä.
Paini

Lopetusliikkeet: Yes! Lock / No! Lock / LeBell Lock (Omoplata Crossface), Flying Knee / Busaiku Knee
Nimikkoliikkeet: Shoot Kick Combination, Flying Goat (Diving Headbutt), Air Goat (Suicide Dive), Heel Hook
Lempinimet: Goatface, Goatfaced Warrior, The Goat One, Yes! Man, No! Man, Submission Specialist, King of Beards, The American Dragon, The Best Wrestler in the World, The Dagger, Master of the Small Package
Sisääntulomusiikit

Offspringin esittämä "Self Esteem"
Animotionin esittämä "Obsession"
Europen esittämä "The Final Countdown"
Burnout Paradisen esittämä "The Rage" (2010)
Richard Wagnerin säveltämä "Ride of the Valkyries" (2010-2011)
"Flight of the valkyries" (2011-)
Mestaruudet ja saavutukset

All Pro Wrestling
APW Worlwide Internet Championship (1)
King of Indies (2001)
All Star Wrestling
ASW World Heavy Middleweight Championship (1)
East Coast Wrestling Association
ECWA Tag Team Championship (1) - Low Kin kanssa
Evolve
Match of the Year (2010) vs. Munenori Sawa
Extreme Canadian Championship Wrestling
NWA Canadian Junior Heavyweight Championship (1)
Full Impact Pro
FIP Heavyweight Championship (1)
International Wrestling Association
IWA Puerto Rico Heavyweight Championship (1)
Memphis Championship Wrestling
MCW Southern Light Heavyweight Championship (1)
MCW Southern Tag Team Championship (1) - Spankyn kanssa
NWA Mid-South
NWA Southern Junior Heavyweight Championship (1)
New Japan Pro Wrestling
IWGP Junior Heavyweight Tag Team Championship (1) - Curry Manin kanssa
Best of the American Super Juniors (2004)
Pro Wrestling Guerrilla
PWG World Championship (2)
Pro Wrestling Illustrated
PWI sijoitti hänet sijalle #4 500:sta PWI:n vuoden parhaat painijat 2012 -listalla.
Pro Wrestling Noah
GHC Junior Heavyweight Championship (1)
Pro Wrestling Report
Independent Wrestler of the Year (2006)
Tag Team of the Year (2012)
Ring of Honor
ROH Pure Championship (1)
ROH World Championship (1)
Survival of the Fittest (2004)
Texas Wrestling Alliance
TWA Tag Team Championship (1) - Spankyn kanssa
westside Xtreme wrestling
wXw World Heavyweight Championship (1)
Ambition 1 (2010)
World Series Wrestling
WSW Heavyweight Championship (1)
World Wrestling Entertaiment
World Heavyweight Championship (1)
WWE Championship (4)
WWE Tag Team Championship (1) - Kanen kanssa
WWE United States Championship (1)
Money in the Bank (Smackdown 2011)
Slammy Award for Cole in Your Stocking (2010) - Attacking Michael Cole on NXT
Slammy Award for Shocker of the Year (2010) - the debut of The Nexus
Slammy Award for Tweet of the Year (2012) - "Goat face is a horrible insult. My face is practically perfect in every way. In fact, from now on I demand to be called Beautiful Bryan."
Slammy Award for Facial Hair of the Year (2012)
Slammy Award for Upset of the Year (2012) - Defeating Mark Henry and Big Show at Royal Rumble
Wrestling Observer Newsletter
Most Outstanding Wrestler (2006-2010)
Best Technical Wrestler (2005-2012)
Match of the Year (2007) vs. Takeshi Morishima on August 25
Sophie Marceau

| Sophie Marceau |
| --- | --- |

Henkilötiedot
Syntynyt: 17. marraskuuta 1966 (ikä 57) Pariisi
Näyttelijä
 Nimikirjoitus
Aiheesta muualla
IMDb
Elonet
Sophie Marceau (s. 17. marraskuuta 1966 Pariisi) on ranskalainen näyttelijä, elokuvaohjaaja ja -käsikirjoittaja.
Marceau aloitti uransa 13-vuotiaana ja on siitä lähtien kuulunut suosituimpien ranskalaisten elokuvatähtien joukkoon. Hänelle myönnettiin vuonna 1983 lupaavimman naisnäyttelijän César-palkinto. Myöhempiä merkittäviä rooleja hänellä on ollut muun muassa elokuvissa Pilvien takana (1995), Braveheart – taipumaton (1995) sekä Kun maailma ei riitä (1999).
Sophie Marceaulla on kaksi lasta.
Elokuvat > Käsikirjoitus ja ohjaus

| Nimi | Vuosi |
| --- | --- |
L'Aube à l'envers (lyhytelokuva): 1995
Parlez-moi d'amour: 2002
La disparue de Deauville: 2007
Silmät tummat kuin yö

”Silmät tummat kuin yö” on Usko Kempin säveltämä ja sanoittama musiikkikappale, jonka nauhoitti ensimmäisen kerran Kauno Raivio Saksassa vuonna 1932. Kemppi julkaisi kappaleen salanimellä U. Talka.
Raivion lisäksi laulun ovat äänittäneet muun muassa Teijo Joutsela, Jorma Lyytinen, Henry Theel, Heikki Hietamies, Raimo Piipponen, Jaakko Salo ja Erkki Ihalainen. Leo Jokela lauloi kappaleen vuoden 1960 elokuvassa Komisario Palmun erehdys.
Carlo Silipo

| Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Maa:   Italia> Miesten vesipallo. |
| --- | --- | --- | --- |
|  Kultaa | Barcelona 1992 |  |  |
|  Pronssia | Atlanta 1996 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Rooma 1994 |  |  |
|  Hopeaa | Barcelona 2003 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Sheffield 1993 |  |  |
|  Kultaa | Wien 1995 |  |  |
|  Hopeaa | Unkari 2001 |  |  |
|  Pronssia | Italia 1999 |  |  |
Carlo Silipo (s. 10. syyskuuta 1971 Napoli) on italialainen kilpauransa päättänyt vesipalloilija ja olympiavoittaja, maailman- ja euroopanmestari.
Silipo saavutti urallaan muun muassa Kroatian maajoukkueessa olympiakultaa Barcelonassa 1992, olympiapronssia Atlantassa 1996, maailmanmestaruuden Roomassa 1994 ja MM-hopeaa Barcelonassa 2003. Euroopan mestaruuden hän voitti vuosina 1993 ja 1995, ja lisäksi hän saavutti kaksi himmeämpää EM-mitalia. Silipo kilpaili kesäolympialaisissa myös Sydneyssä 2000 ja Ateenassa 2004.
Aiheesta muualla

Carlo Silipo Kansainvälinen olympiakomitea. (englanniksi)
Chen Guangbiao

Chen Guangbiao
Chen Guangbiao (kiin.: 陈光标; pinyin: Chén Guāngbiāo) on kiinalainen yrittäjä, eräs Kiinan rikkaimmista ihmisistä.
Vuoden 2014 alussa, Chenin ollessa 45-vuotias, hänen omaisuutensa arvoksi arvioitiin 0,8 – 1,5 miljardia Yhdysvaltojen dollaria. Hän on alkujaan köyhistä oloista Jiangsun provinssista. Hän opiskeli lääkäriksi ja perusti sitten kierrätysalan yhtiön, jonka avulla rikastui. Hän on lahjoittanut miljoonia ympäristönsuojeluun ja katastrofien uhreille.
Silmätippa

Silmätippapakkauksia
Silmätippa on lääkemuoto, joka tiputetaan suoraan silmään erityisellä annostelijalla. Tiputtaminen on helpointa taivuttamalla pää taaksepäin, vetämällä sormella alaluomea jonkin verran alaspäin ja tiputtamalla lääke silmän ja luomen väliin muodostuneeseen "taskuun".
Mies laittamassa silmätippoja.
Esimerkiksi silmätulehdusten hoitoon käytettävät lääkkeet annetaan silmätippoina. Oikein käytettynä eli kun ne annostellaan silmään, ne vaikuttavat lähinnä paikallisesti, mutta imetymistä voi tapahtua verenkiertoon ja päästä sitä kautta aiheuttamaan haittaa muualla elimistössä.
Callicostella strumulosa

| Callicostella strumulosa> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Kasvit Plantae
Kaari:  Lehtisammalet Bryophyta
Luokka:  Aitosammalet Bryopsida
Lahko:  Hookeriales
Heimo:  Hookeriaceae
Suku:  Callicostella
Laji:  strumulosa
Kaksiosainen nimi
 Callicostella strumulosa  Jaeger, 1877 
  [ Muokkaa Wikidatassa ] [ ohje ]  
Callicostella strumulosa on Callicostella-sukuun ja Hookeriaceae-heimoon kuuluva kasvilaji. Tieteellisen nimen sille antoi ensimmäisenä Jaeger vuonna 1877. Sillä ei ole alalajeja.
Kirjallisuutta

Crosby, M. R. and others - INSUFFICIENT: ​INSUFFICIENTLY known because not REVISED since its pre-1963 publication;  that is to say we have no more information about the species than Index  Muscorum; merely relisted without additional specimens in a checklist  since 1963; may have been treated in.  Checklist Mosses, 1999.
Brotherus & Watts: ​.  Proc. Linn. Soc. New South Wales, 1918.
Jaeger: ​.  Ber. Thatigk. St. Gallischen Naturwiss. Ges., 1877.
Sotilasreservi

Sotilasreservi on valtion asevoimien sotaa varten koulutettu joukko, joka käsketään palvelukseen kriisin uhatessa. Näin se voi muodostaa valtaosan maan asevoimien sodanajan vahvuudesta.
Sodassa reserviksi kutsutaan joukkoja, jotka eivät sillä hetkellä ole välittömässä taistelukosketuksessa, vaan ovat siirtyneet rintamalta omien joukkojen taakse lepoon tai ovat varalla esimerkiksi vahvoja keskitettyjä sotatoimia varten.
Reservi Suomessa

Suomessa asevelvollinen kuuluu varusmiespalveluksen jälkeen reserviin:
miehistöön kuuluva sen vuoden loppuun, jona hän täyttää 50 vuotta;
upseeri, opistoupseeri ja aliupseeri sen vuoden loppuun, jona hän täyttää 60 vuotta;
upseeri, jolla on everstin tai kommodorin tai niitä ylempi sotilasarvo, niin kauan kuin hän on palveluskelpoinen.
Reservin ulkopuolella asevelvollinen kuuluu varareserviin.
Sotilaallisten taitojen ylläpitämiseksi reserviin kuuluvia käsketään määräajoin kertausharjoituksiin, joihin jokainen reserviläinen on sotilasviranomaisen käskystä velvollinen osallistumaan, ellei laillista estettä ole.
Kertausharjoituksissa palvelleita reserviläisiä ylennetään vuosittain tietyin edellytyksin.
Reserviläinen voi asepalveluksen jälkeen täyttää siviilipalvelushakemuksen, minkä jälkeen hänet osoitetaan lyhyeen koulutukseen. Koulutuksen jälkeen asepalveluksen suorittanut ei ole enää reservissä vaan siviilivarannossa, kuten siviilipalveluksen suorittaneet. Siviilivarantoon siirtymisen jälkeen ei voi tulla kutsutuksi kertausharjoituksiin eikä aseellisiin maanpuolustustehtäviin.
Kaikki 18-60-vuotiaat suomalaismiehet, jotka eivät ole palveluksessa eivätkä reservissä kuuluvat varareserviin. Heidät voidaan liikekannallepanon tullen määrätä valmiuslaissa esitettyyn työhön. Jos kyseessä on yleinen liikekannallepano, varareservikin voidaan määrätä palvelukseen, joskin yli 50-vuotiaat vain eduskunnan suostumuksella.
Aiheesta muualla

Kuvia tai muita tiedostoja aiheesta Sotilasreservi Wikimedia Commonsissa
Reservissä intti.fi
Srednekolymsk

| Srednekolymsk, Orto Xalyma (Среднеколы́мск, Орто Халыма) |
| --- | --- |
 lippu:  vaakuna
 Srednekolymsk, Orto Xalyma
 Koordinaatit: 67°27′00″N, 153°41′00″E 
Valtio:  Venäjä
Tasavalta:  Sahan tasavalta
Uluus (piiri):  Srednekolymskin piiri
Perustettu:  1644
Kaupungiksi:  1755
Väkiluku (2002):  3 587
Aikavyöhyke:  UTC+11 (MSK+8)
 
 www.srednekolymsk.ru 
Infobox OKVirheellinen NIMI-arvo: 
Srednekolymsk (ven. Среднеколы́мск) eli Orto Xalyma (jak. Орто Халыма) on kaupunki Kolyman keskijuoksulla Srednekolymskin uluusissa Sahan tasavallan koillisosassa Venäjällä, 1 485 km Sahan pääkaupungista Jakutskista koilliseen. Srednekolymsk on uluusin (piirin) hallinnollinen keskus.[lähde? ]
Aiheesta muualla

Srednekolymsk satelliittikuvassa (Google Maps)
Pääkaupunki: Jakutsk (Djokuuskaj)


Aldan |
Lensk (Lenskej) |
Mirnyi (Mirnej) |
Nerjungri |
Njurba |
Oljokminsk (Ölüöxüme) |
Pokrovsk (Pokrovskaj) |
Srednekolymsk (Orto Xalyma) |
Tommot |
Udatšnyi (Udatšnaj) |         
Verhojansk (Verxojanskaj) |
Viljuisk (Bülüü)
Sahan lippu
Solo (Clean Banditin kappale)

| ”Solo” Clean Bandit ft>  Demi Lovato |
| --- | --- | --- |

Singlen tiedot
 Albumilta: What Is Love?
 Julkaistu: 18. toukokuuta 2018
 Formaatti: digitaalinen lataus, suoratoisto
 Tuottaja(t): Chatto, Patterson, FRED, Mark Ralph
 Tyylilaji: EDM
 Kesto: 03.42
 Levy-yhtiö: Atlantic
Clean Banditin muut singlet
| ”I Miss You” 2017 | ”Solo” 2018 | ”Baby” 2018 |
Demi Lovaton muut julkaisut
| ”Fall in Line” 2018 | ”Solo” 2018 | ”Sober” 2018 |
Solo on brittiläisyhtye Clean Banditin kappale, jolla myös vierailee yhdysvaltalaisartisti Demi Lovato. Lisäksi kappaleen taustalaulajana esiintyy brittiläislaulaja Kamille. Sen julkaisi Atlantic Records Clean Banditin toisen, What Is Love?-studioalbumin viidentenä singlenä 18. toukokuuta 2018. Kappaleen ovat sanoittaneet Lovato, Kamille, Grace Chatto, Fred Gibson ja Jack Patterson. Sen tuotannosta vastasivat puolestaan Chatto, Gibson, Patterson ja Mark Ralph.
Vaikka "Solo" ei myynyt Yhdysvalloissa kovin hyvin, siitä tuli kuitenkin kansainvälinen menestys sen päästyä singlelistan kärkeen kuudessatoista eri valtiossa ja se myi platinaa tai enemmän kahdessatoista valtiossa. Puolassa se myi jopa timanttia. "Solo" oli Shazam-musiikinhakusovelluksen vuoden 2018 haetuin kappale 9,1 miljoonalla maailmanlaajuisella haulla.
Käännös suomeksi
Chen Duxiu

Chen Duxiu
Chen Duxiu (kiin. 陳獨秀, 8. lokakuuta 1879 – 27. toukokuuta 1942) oli kiinalainen sosialisti, joka perusti Kiinan kommunistisen puolueen Li Dazhaon kanssa vuonna 1921, ja jonka ensimmäisenä pääsihteerinä hän toimi vuosina 1921–1927. Chen oli myös yksi johtohahmoista anti-imperialistisessa Xinhai-vallankumouksessa sekä Toukokuun neljännen päivän liikkeessä.
Vuonna 1927 Chen erotettiin kommunistisen puolueen pääsihteerin tehtävästä ja vuonna 1929 koko puolueesta, koska häntä syytettiin kommunistisen vallankumouksen epäonnistumisesta kiinalaiskaupungeissa.
Vuonna 1932 Chen pidätettiin trotskilaisena ja hänet tuomittiin 13 vuodeksi vankilaan. Hänet kuitenkin vapautettiin aiemmin heikon terveydentilan vuoksi. Vapauduttuaan Chen pysytteli poissa julkisuudesta ja kuoli 27. toukokuuta 1942.
Solo (Alsoun kappale)

|  Solo> Kappaleen tiedot |
| --- | --- |
Esittäjä(t):  Alsou
Säveltäjä(t):  Andrew Lane Brandon Barnes
Sanoittaja(t):  Andrew Lane Brandon Barnes
Euroviisutiedot
Vuosi:  2000
Maa:  Venäjä
Kieli:  englanti
Sijoitus:  2.
Pisteet:  155
Sanat:  sanoitus
Solo on Alsoun esittämä kappale, jolla hän edusti Venäjää vuoden 2000 Eurovision laulukilpailussa Ruotsin Tukholmassa.
Kappale sijoittui Euroviisuissa 24. maan joukosta sijalle toiseksi 155 pisteellä.
Stadionrock

Stadionrock (engl. Arena rock) on rockmusiikin suuntaus, joka syntyi 1970-luvun puolivälissä, kun hard rock- ja heavy metal -yhtyeet pyrkivät vahvistamaan suosiotaan. Tällöin musiikki muuttui aiempaa kaupallisemmaksi ja radioystävällisemmäksi. Stadionrockin tunnusmerkkejä ovat kappaleiden hiottu tuotanto sekä voimakkaat, yhteislaulutyyliset kertosäkeet, jotka ovat tyypillisiä niin tyylilajin hard rock- kuin power ballad -tyylisissä esityksissäkin.
Kuuluisimpia stadionrockyhtyeitä ovat olleet Journey, Foreigner, Boston, REO Speedwagon ja Styx. Ne olivat samalla 1970-luvun puolivälin ja lopun suosituimpia yhtyeitä.